पैह्लां उसनै नांह्-नुकर कीती फी पोआई लेई। प्रकाश दा जागत उप्पर गै आई गेआ। उसनै सब किश दिक्खी लैता। लाल नै लफाफा जागतै दे हत्थ फड़ाया ते उत्थों कड्ढी दित्ता। उसदे बाद लाल उत्थें घंटा-क रेहा ते फी पार्टी कन्ने जाई रलेआ। हून प्रकाश गी किश होश ही। लाल दे उत्थें पुजदे गै सारे उट्ठे ते घरें गी चली पे। रस्ते चा प्रकाश ने थोड़े जनेह् सेअऊ लेई ले। घर आइयै प्रकाश ने सेअऊ अपनी लाड़ी गी दित्ते। नुहाड़ी लाड़ी ने लफाफा लेआ ते रक्खी दित्ता।